kardosdrur/scandi-wiki huggingface dataset:
Hallgrímskirkja

Hallgrímskirkja er en islandsk kirke.

Kirken er med sit 74 m høje særprægede tårn Reykjavíks vartegn. Fra tårnet er der udsigt over byen og i klart vejr helt til Snæfellsjökull. Kirken er opkaldt efter digteren Hallgrímur Pétursson og tegnet af arkitekten Guðjón Samúelsson, der også har tegnet kirken i Akureyri. Det varede over 40 år, fra 1945 til 1986, inden kirken blev indviet. Foran kirken står en statue af Leif den Lykkelige (970 – 1020).

I 1948 blev kapellet i kælderen under koret indviet. I 1974 var tårnet og en fløj med et nyt kapel færdigbygget og i 1986 kirkeskibet. I december 1992 blev det store koncertorgel, bygget af Johannes Klais Orgelbyggeri i Bonn, indviet.

Kirkens stil forbinder den islandske naturs fjelde, gletsjere, gejsere og de store vidder med arkitekturen. Kirkens lyse indre er i gotisk stil. De dominerende farver er grøn, håbets farve, og violet, der symboliserer fastetiden. Døbefonten er af islandsk basalt og tjekkisk glas, designet af Leifur Breiðfjörð. Gennem vinduerne bag alteret kan man på usædvanlig vis se himmelen og skyerne.

Hallgrímskirkens kor er et af Islands bedste og er internationalt anerkendt.

Der arrangeres koncerter, udstillinger, opførelser og hvert andet år en kirkekunstfestival. Hversommer afholdes dne Internationale Orgelsommerfestival fra midten af juni til midten af august med fire koncerter hver uge.

Eksterne henvisninger 

 Kirkens hjemmeside
 Islandsmyndir – billeder fra kirken

Kirker på Island
Bygninger, konstruktioner og anlæg i Reykjavik
Søsser Krag

Astrid Helene Krag (født 17. november 1962, død 5. juli 2014) kaldet Søsser, var datter af skuespilleren Helle Virkner og tidligere statsminister Jens Otto Krag. 

Som 15-årig var det Søsser Krag, der i 1978 fandt sin far død, efter han havde været med til at fejre sønnen Jens Christians 18-års fødselsdag i familiens sommerhus i Skiveren. 

Søsser Krag uddannede sig til journalist og arbejdede i flere år ved Se og Hør, hvor hun mødte Peter Salskov, som hun kort var gift med, og bevarede sit venskab med. Hun arbejdede også ved Aktuelt, Ekstra Bladet og Billed Bladet.

Allerede som 25-årig fik Søsser Krag konstateret sklerose. Hun havde boet en periode i USA og Canada og følt det, som om benene ikke rigtig ville bære hende. Efterhånden sad hun i kørestol, mest af frygt for at falde. Hun og moren flyttede sammen i en lejlighed på Strandlund i Charlottenlund. 

I 2005-06 kom Søsser Krag i mediernes søgelys på grund af bogen Min fars datter, som hun skrev sammen med sin eksmand Peter Salskov, delvis på baggrund af sin fars dagbøger. Bogen var nær ved at blive stoppet af tidligere udenrigsminister Kjeld Olesen, bestyrer af arven efter Krag. Det skulle være krænkende for nulevende personer, at man kunne læse, at Krag havde været kæreste med Suzanne Brøgger, Ninka og Lene Bro. Til sidst blev bogen dog udgivet. 

Efter sin mors død i 2009 flyttede Krag ind på botilbuddet Rødbo i Ballerup. Hendes mor havde indgået en aftale om støtte til datteren med ægteparret Bente og Peter Poulsen, hvis datter havde gået i skole med Søsser Krag.
  
Helle Virkner døde af brystkræft i 2009, og samme år fik datteren også konstateret sygdommen. Hun blev 6. januar 2010 opereret ved Herlev Sygehus, men sygdommen havde spredt sig til benmarven. Hun sov stille ind i sit hjem i Ballerup.

Noter

Eksterne henvisninger 
 

Journalister fra Danmark
Biografiforfattere fra Danmark
Dansksprogede forfattere fra Danmark
Selvbiografer fra Danmark
Danskere i 1900-tallet
Danskere i 2000-tallet
Huitzilopochtli

Huitzilopochtli er kolibri-guden af krig og sol i aztekisk mytologi. Han var tilbedt som en meget vigtig krigsgud, solens gud, guden for ofring af mennesker, samt herskergud og beskyttergud af byen Tenochtitlan og dens beboere. 

Hans tilbedere skulle give ham ofringer hver dag, for at han som solgud skulle fortsætte med at skinne og beskytte aztekerne fra den evige nat.

Hans navn er sammensat af Nahuatl ordet huītzilin (kolibri) og ordet ōpōchtli (venstre side, sydlig retning). Hans navn er derfor typisk oversat som Sydlige Kolibri, men kunne også godt betyde "kolibriens venstre side".

I hyldestsangen Tlaxotecuyotl sunget i hans ære, er Huitzilopotchtli beskrevet som Pil-Kasteren, den guddommelige pilkaster og Mixteca-folkets store skræk. 

Han afbildes enten som kolibri, eller et menneskikkelse iført rustning og hjelm med blågrønne kolibri-fjer. Det er oftest hans blå eller grønne fjerhjelm, der gør ham genkendelig blandt andre aztekiske mytologiskikkelser. 

I den astronomiske myte om hans oprindelse, er Huitzilopotchtli barn af den store gudinde Coatlicue, der blev gravid med ham, da et fjer (eller en fjerbold) berørte hendes krop, da hun fejede med en kost på toppen af bjerget Coatepec. Coatlicue havde allerede 400 andre sønner, der hed Centzonuitznaua, samt en datter, gudinden Coyolxauhqui. De blev alle arrige over, at deres mor var blevet gravid af fjer-berøringen, hvilket ikke var ærefuldt, og de ville derfor dræbe hende. Da Huitzilopotchtli hørte dette, sprang han ud af sin mors skød i fuld rustning og i voksen skikkelse. Han angreb hans 400 brødre og hans søster. Han halshuggede søsteren og smed hendes krop ned ad et bjerg. Han jagede sine brødre, som på flugt fra ham spredtes for alle vinde og flygtede op på himmelen.  
Da han selv var solen, var hans søster månen og de 400 brødre stjernene på nattehimlen. Derfor troede aztekerne, at solen altid er på jagt efter månen og stjernene, der gemmer sig for ham. Det var også meget vigtigt at fodre Huitzilopotchtli med menneskeofringer, så han som solen havde styrke til at kæmpe mod sine søskende.. Hvis ikke han havde styrke nok til at jage sine søskende, ville de dræbe Coatlicue og hele verdenen ville derfor gå under.

Se også 
 Quetzalcoatl
 Xiuhcoatl

Kildehenvisninger

Noter 

Præcolumbianske kulturer
Amerikas oprindelige folk
Religion
Lil' Kim

Kimberly Denise Jones (født 11. juli 1974), bedre kendt som Lil' Kim og med øgenavnet Queen Bee, er en amerikansk rapper.

I 2002 modtog hun en Grammy Award sammen med Christina Aguilera, Mýa og Pink for covernummeret "Lady Marmalade" fra 2001.

Fra september 2005 afsonede hun i fængslet Federal Detention Center (FDC) i Philadelphia i Pennsylvania en straf på et år og en dag for falsk vidneforklaring. Hun blev løstladt den 3. juli 2006.

Referencer

Eksterne henvisninger 

 
 

Rappere fra USA
Gear (flertydig)

Gear har flere betydninger:
 Gear – hovedbetydning på dansk – mekanisk udvekslingsenhed.
 Gearkasse – i en bil eller maskine der kan skifte mellem flere gearinger, kaldes gearkassen ofte blot et gear.
 Planetgear – Tandhjulsudveksling anvendt ved høje momenter eller begrænset plads.
 Tandhjul – den oprindelige betydning af det engelske ord.
 Gear bruges nu ofte om udstyr, især i motorcykelsprog samt radio-, tv- og sceneopbygning. Tidligere anvendtes udtrykket grej.
 Gear er et slangudtryk for marijuana.
 Geographic and Energy Aware Routing (GEAR) – en protokol for netværk af trådløse sensorer.
Oscar (skak)

Skakkens Oscar var en international hædersbevisning, som 1967-2013 tildeltes en fremtrædende skakspiller. Vinderen blev udpeget ved afstemning blandt skakeksperter fra hele verden, herunder skakstormestrene. Med titlen fulgte en statuette af bronze med titlen Den fascinerede vandrer, og udmærkelsen nød høj anseelse i skakverdenen, fordi den sås som en anerkendelse fra kolleger. Den adskilte sig fra andre titler og udmærkelser ved principielt ikke kun at se på rating eller ranglisteplacering, men kan inddrage spillerens totale indsats, resultater og udvikling.

I 1995overtog det russiske skaktidsskrift 64 uddelingen og koordination af afstemningen. Afstemningen foregik ved, at vælgerne listede deres kandidater i den foretrukne rækkefølge. Hver førsteplads på en liste gav spilleren 13 points, 2. pladser giver 11, 3. pladser 9, 4. pladser 7 og derefter 6, 5, 4... indtil 1 point for 10. pladsen. Vinderen var den, som herved samlet opnåede det største antal points.

Sidste uddeling var i 2013, da tidskriftet bag ophørte.

Historie 
Ideen til en sådan uddeling opstod ved skakturneringen i Palma de Mallorca 1967, hvor de akkrediterede skakjournalister stemte om, hvem der havde ydet årets mest bemærkelsesværdige præstation. Den danske stormester Bent Larsen, som de kaldte "skakbrættets koldblodige dræber", vandt afstemningen.

Året efter grundlagdes Den internationale forening for skakjournalister (Association Internationale de la Press Echiqueene, AIPE) på initiativ af Jorge Puch og med danskeren Sven Novrup som præsident. Denne forening stod derefter for uddeling og stemmeoptælling indtil Jorge Puch's død i 1989, hvorefter uddelingen var afbrudt, indtil 64 tog den op igen. Kredsen af vælgere udvidedes efterhånden til at omfatte stormestre, dommere, turneringsarrangører, skakofficials etc.

De første år var statuetten en bonde på et muldyr, i 1976 var det en bjørneunge i et egetræ (efter en statue, der står på torvet i Madrid) og derefter i næsten 15 år en sølvstatuette af en pige under en paraply, modelleret efter skulpturen som udsmykker det berømte springvand i Barcelona.

Vindere og topplaceringer

Seneste vindere

Tidligere vindere

Eksterne henvisninger 
 En hjemmeside om skakkens Oscar 

Skak
Samuel Bellamy

Samuel Bellamy, også kendt under navnet "Black Sam" Bellamy (ca. 1689 – 1717), var en engelsk pirat, som opererede i Caribien i begyndelsen af 1700-tallet.

Vraget af hans flagskib, Whydah Galley, blev fundet i 1984 ud for Cape Cod.

Da det sank i 1717, fandt man om bord den største fangst som nogensinde er blevet kapret af pirater, idet skibet indeholdt både indigo, guld og sølv.

Tidligt i karrieren sejlede Bellamy sammen med andre kendte pirater, som f.eks. Benjamin Hornigold og Edward Teach.

Eksterne henvisninger 

Personer fra England
Pirater
Omkomne ved skibsforlis
Dönitz

Dönitz kan henvise til:
 Dönitz (Klötze) – en bydel i byen Klötze i Sachsen-Anhalt, Tysklannd.

Dönitz er også efternavnet for følgende personer:
 Karl Dönitz – tysk storadmiral og statsmand (1891-1980)
Anker (rummål)

Et anker øl eller vin er et gammelt rummål, der lovmæssigt svarer til 39 potter, ca 37,68 liter. I praksis var et anker dog ofte 40 potter.

Et ølanker var normalt en tønde bygget af træ.

I dag kalder man ofte fadølstønder for ølankre, selvom dette er misvisende i forhold til fortidens rummål. En fustage, som øl sælges i dag er typisk på 25 eller 30 liter.

Rumfangsenheder
Gamle danske enheder
Lokalanalgesi

Lokalanalgesi (fra græsk: an- uden, algesia- smerte) er lokalbedøvelse, altså bedøvelse af et afgrænset område af kroppen for at opnå smertefrihed. Lokalanalgesi kan udføres på forskellige måder så der opnåes bedøvelse af mindre hudområder som en finger eller en tå, bedøvelse af en hel arm eller et helt ben ved regional analgesi, lokalanalgetikum kan indsprøjtes i rygmarvskanalen omkring lænden ved spinal analgesi, hvorved patienten er uden smertesans fra dette sted og nedefter, dvs. bækkenet og benene) eller som epidural analgesi hvor et tyndt kateter lægges ind ved rygmarven og kan benyttes til at bedøve specifikke nerver/hudområder.

Lokalanalgesi er en bedøvelsesmetode, der indebærer at kun en mindre del af kroppen bedøves og at patienten dermed bevarer bevidstheden.

Lokalanalgesi kaldes på visse sprog, herunder engelsk, for lokalanæstesi. Lokalanæstesi er på mange måder en mere korrekt betegelse, da lokalanalgetika ikke kun hæmmer smertesignaler, men også fx de sensoriske nevesignaler så følesansen ophæves. Ved tilstrækkeligt høje doser/koncentrationer hæmmes også de motoriske nervesignaler, så man ikke kan bevæge musklerne i det bedøvede område.

Anvendelse 
Lokalanalgesi bruges under operative indgreb af læger (kirurger af alle specialer), tandlæger samt dyrlæger. Lokalanalgesi kan endog bruges ved relativt store indgreb, især på bevægeapparatet (specielt håndkirurgi og fodkirurgi). På børn, psykisk syge og på dyr bruges ofte universel anæstesi, da de ellers vil have en tendens til at være urolige under indgrebet pga. frygt. Ved store og/eller langvarige indgreb eller ved indgreb på steder på kroppen, som ikke egner sig til lokalbedøvelse, bruges universel anæstesi.

Lokalanalgesi anlægges af en kirurg, men regional analgesi anlægges af enten en kirurg eller anæstesiolog (narkoselæge).

I de fleste tilfælde injicerer man det lægemiddel, som man ønsker at anvende til en lokalanalgesi, men der findes dog undtagelser, og ved eksempelvis gastroskopi anvender man i stedet en creme, der bedøver svælget og spiserøret. Lokalbedøvelse er i nogle tilfælde mindre risikofyldt og anvendes således i stedet for narkose ved f.eks. kejsersnit.

Lægemidler 
Lægemidler der anvendes til at opnå lokalanalgesi kaldes lokalanalgetika. De fleste lokalanalgetikas navne har endelsen -cain, da de er afledt af kokain. Følgende lokalanalgetika var i klinisk brug i Danmark pr. december 2012:
 Articain
 Bupivacain
 Lidocain
 Mepivacain
 Priocain
 Ropivacain

Anæstesi
Fokas-søjlen

Fokas-søjlen er en søjle på Forum Romanum i Rom. Den står foran Rostraen og er rejst til minde om den byzantinske kejser Fokas 1. august 608 e. Kr.. Den er den sidste tilføjelse til Forum Romanum. Den kannelerede korinthiske søjle er 13,6 m høj og placeret på en sokkel af hvid marmor, og den er muligvis udført allerede i det 2. århundrede f. Kr.. Det kvadratiske murstensfundament var oprindeligt ikke synligt, men blev gravet fri i forbindelse med udgravninger i det 19. århundrede af brolægningen fra Augustus' tid.

Den eksakte anledning til denne æresbevisning er ukendt, selv om Fokas formelt havde doneret Pantheon til pave Bonaficius IV, som indviede den til alle hellige martyrer.
Oven på søjlens kapitæl lod Smaragdus, eksark af Ravenna, opstille en "blændende" forgyldt statue af Fokas. Men den stod der ikke ret længe: i oktober 610 blev Fokas, selv tronraner af ringe herkomst, forrådt og taget til fange, torteret, myrdet og sønderlemmet, og hans statuer blev ødelagt overalt.
Det er mere sandsynligt, at den forgyldte statue var et symbol på den kejserlige suverænitet over Rom, end at den viste pavens taknemmelighed. Den var snarere Smaragdus' personligte udtryk for taknemmelighed mod kejseren: Smaragdus var blevet hentet tilbage fra en langvarig landsforvisning og stod i gæld for genindsættelsen i Ravenna.

Søjlen blev genbrugt fra den oprindelige anvendelse som basis for en statue indviet til kejser Diocletian: Den tidligere inskription var mejslet væk for at give plads til den nuværende tekst.

Søjlen er bevaret på den plads, hvor den blev brugt til Fokas-statuen. Dens isolerede, fritstående placering mellem ruinerne har altid gjort den til et kendemærke på Forum, og den optræder ofte på vedutmalerier og stik. Terrænets hævning på grund af påfyldte kulturlag havde fuldstændigt begravet soklen i midten af det 18. århundrede, da Giuseppe Vasi og Giambattista Piranesi udførte kobberstik og raderinger af søjlen.

Referencer 
 René Seindal: "The Column of Phocas" 
 Encyclopaedia Romana: "Column of Phocas"
 Christian Hülsen (1906): The Roman Forum: Its History and Its Monuments ("The Column of Phocas")

Antikke bygninger i Rom
Hans Kristian Rørdam

Hans Kristian Rørdam (ved dåben Hans Christian) (24. marts 1842 i Glenstrup v. Hobro – 22. oktober 1924) var en dansk sognepræst og salmedigter. Far til Valdemar Rørdam.

Han var søn af Hans Nicolai Kellermann Rørdam og Valdemarine Charlotte Rørdam f. Birkedal.

I 1860 blev han student fra Roskilde. Teologisk kandidat i 1868. Gift 1871 med Bolette Ingeborg Olsen.

Han skrev salmen Man siger, Livet har bange kår (nr 547 i Den Danske Salmebog).

I 1881 blev Hans Kristian Rørdam sognepræst i Holeby og Bursø pastorat på Lolland. Samme år døde hans kone, med hvem han havde en række børn, blandt andre sønnen Valdemar Rørdam, der senere blev lyriker og beskrev tabet i Holeby. En digtsamling (Gyldendal 1940). Bolette Ingeborg Rørdams gravsten findes stadig på Holeby kirkegård. I 1882 giftede Hans Kristian Rørdam sig med Louise Theodore Rønne. I 1884 døde hans far, og han efterfulgte ham som sognepræst i Undløse. I 1893 fik han embede i Fanefjord Sogn på Møn, indtil han søgte afsked i 1911.

Præster fra Danmark
Hans Kristian
Danskere i 1800-tallet
Danskere i 1900-tallet
Salmedigtere fra Danmark
Kim Basinger

Kimila Ann "Kim" Basinger (født 8. december 1953 i Athens, Georgia, USA), er en amerikansk skuespiller og tidligere model.

Hun modtog i Oscar i 1998 for bedste kvindelige birolle i filmen L.A. Confidential.

Etnisk set er hun af tysk, irsk, svensk og cherokee afstamning.

Filmografi

Film 

 Hard Country (1981)
 Mother Lode (1982)
 Never Say Never Again (1983)
 The Man Who Loved Women (1983)
 The Natural (1984)
 Fool for Love (1985)
 9 1/2 Weeks (1986)
 No Mercy (1986)
 Blind Date (1987)
 Nadine (1987)
 My Stepmother Is an Alien (1988)
 Batman (1989)
 The Marrying Man (1991)
 Final Analysis (1992)
 Cool World (1992)
 The Real McCoy (1992)
 Wayne's World 2 (1993)
 A Century of Cinema (1994)
 The Getaway (1994)
 Ready to Wear (1994)
 L.A. Confidential (1997)
 I Dreamed of Africa (2000)
 Bless the Child (2000)
 8 Mile (2002)
 People I Know (2002)
 The Door in the Floor (2004)
 Elvis Has Left the Building (2004)
 Cellular (2004)
 Jump Shot (2005)
 The Sentinel (2006)
 Even Money (2006)
 While She Was Out (2008)
 The Informers (2009)
 The Burning Plain (2009)
 Charlie St. Cloud (2010)
 I Am Here (2014)
 Fifty Shades I mørket (2017)
 Fifty Shades Fri (2018)

Litteratur / kilder 
 Per Calum: Kunsten at være dekorativ (Jyllands-Posten, 8.3.1994)
 Nicolas Barbano: Kim Basinger (Rapport Piger nr. 1, 1994)
 Nicolas Barbano: Verdens mest sexede filmstjerner (PS Pige-Special nr. 3, 1995)

Eksterne henvisninger 

 

Skuespillere fra Georgia
Oscar for bedste kvindelige birolle
Hollywood Walk of Fame
Indiansk-amerikanere
Bond-piger
Hundegalskab

Hundegalskab eller rabies (lat. vrede) er en virussygdom der forårsager akut hjernebetændelse hos både dyr og mennesker. Kun pattedyr bliver inficeret.
Hundegalskab smitter især ved bid fra inficerede dyr. Da et af symptomerne på sygdommen er en stærkt aggressiv adfærd vil inficerede dyr angribe oftere end normalt, fordi lydene rundt omkring dem smerter i deres ører.
Tamhunde vaccineres normalt mod rabies. Katte kan smittes, men det er sjældnere og de vaccineres derfor ikke. Hvis ikke et dyr bliver vaccineret, går der højst tre dage inden dyret dør af virusen.

De mest almindelige smittekilder er ræve, men især i Nordamerika er virusen meget udbredt blandt vaskebjørne. I Danmark forekommer rabies kun hos flagermus. Smitte af mennesker sker hyppigst i Afrika syd for Sahara samt i Asien. I Europa rapporteres årligt få tilfælde af hundegalskab hos mennesker fra Rusland og andre tidligere Sovjetrepublikker. Mestendels i Afrika og Asien dør omkring 59.000 mennesker årligt af hundegalskab.

Historisk 
Louis Pasteur var den første der med held udviklede og anvendte en vaccine mod hundegalskab omkring 1885.

Symptomer 
De mest almindelige symptomer på hundegalskab er stress, søvnløshed, paranoia, nedsat hjerneaktivitet, forvirring, hallucinationer, højt temperament, med mere. Døden indtræffer som regel efter 2 til 10 dage efter de første symptomer (selvom disse kan vente med at vise sig i op til et år).

Behandling 

Ved bid, hvor der kan være mistanke om smitte med rabies, gives forebyggende behandling med immunglobulin. I Danmark gives denne behandling altid i samarbejde med Statens Serum Institut.

Behandlingen skal gives så tidligt, som muligt. Når først der er symptomer fra nervesystemet, har behandlingen ingen effekt.

Se også 

 RNA-vaccine
 ICD-10 Kapitel I - Infektiøse inkl. parasitære sygdomme (WHO's liste)
 Forklaring om sygdom og forbyggelse ved Rabieskj 
 Zoonose

Referencer

Eksterne henvisninger 

Virussygdomme
Mononegavirales
Zoonoser
Mauna Kea

Mauna Kea er en inaktiv vulkan i Hawaii, en af fem vulkanske toppe som tilsammen danner øen Hawaii. 
På hawaiiansk betyder mauna kea "hvidt bjerg", hvilket er en reference til, at der om vinteren ofte er sne på dets top. Bjergets højeste punkt, Pu'u Wēkiu, er det højeste punkt i staten Hawaii med 4.205 m. 

Mauna Kea er ligeledes det højeste bjerg på Jorden, hvis man måler fra base til top, idet basen er ca. 6.000 m under Stillehavets overflade. 

Efter i millioner af år at være vokset gennem vulkansk aktivitet er højden nu langsomt ved at mindskes på grund af nedsynkning af havbunden.

Mauna Kea er hjemsted for Mauna Kea-observatoriet, som er et af verdens bedst beliggende astronomiske observatorier.

Der er kun 80 km fra toppen af Mauna Kea, hvor man kan stå på ski om vinteren, til Hapuna Beach, som i 1993 blev kåret til USAs bedste strand. Om vinteren er vandtemperaturen ca. 23 grader celsius.

Noter 

Hawaii
Vulkaner i USA
VM i fodbold 2010 (mænd)

VM i fodbold 2010 eller FIFA World Cup 2010 var den 19. udgave af verdensmesterskabet i fodbold. Den fandt sted i Sydafrika i perioden 11. juni – 11. juli 2010 og blev vundet af , der vandt over  i finalen. Turneringen var kulminationen på en kvalifikationsproces, som startede i august 2007 og involverede 204 af FIFAs medlemslande.

Denne VM-slutrunde var den første nogensinde, der fandt sted på det afrikanske kontinent. Lodtrækningen til turneringens indledende gruppespil blev foretaget 4. december 2009 i Cape Town.  var de forsvarende mestre efter sejren over Frankrig i 2006.

Valg af værtsnation 
I forbindelse med udvælgelsen af værtsnation var det blevet besluttet af FIFA, at VM i 2010 skulle være i Afrika, som led i et roteringsprincip. Dette princip blev dog i opgivet i oktober 2007.

De fem lande som havde lagt billet ind på at afholde VM i fodbold 2010 var:
  Egypten
  Libyen /  Tunesien (delt værtsskab)
  Marokko
 

Den 15. maj 2004 stemte en FIFA-komité om, hvem der skulle afholde turneringen. Inden afstemningen havde Tunesien og Libyen trukket deres kandidatur. Resultatet blev præsenteret af præsidenten Sepp Blatter ved en pressekonference i Zürich og betød at Sydafrika blev tildelt værtskabet.

Kvalifikation 

Kvalifikationen til VM-slutrunden begyndte 25. august 2007 og blev afsluttet den 18. november 2009. Foruden  blev der fundet 31 deltagerhold. Fordelingen af disse hold skete i første omgang på zoner, så UEFA (Europa) fik 13 repræsentanter, CAF (Afrika) fik 5 repræsentanter, AFC (Asien) og CONMEBOL (Sydamerika) fik hver 4 eller 5 repræsentanter, CONCACAF (Nord- og Centralamerika samt Caribien) fik 3 eller 4 repræsentanter og OFC fik 0 eller 1 repræsentant. Herefter afgjordes de sidste pladser i nogle interkontinentale playoff-kampe. 204 hold deltog i kvalifikationsprocessen, halvdelen røg ud.

Kvalificerede hold
Følgende landshold er sikret deltagelse ved VM i fodbold 2010:

Stadioner

Indledende runde

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Slutspil

Ottendedelsfinaler

Kvartfinaler

Semifinaler

Tredjeplads

Finale

Topscorere 
5 mål

 
 

 

 

4 mål

 

 

 

3 mål

 
 

 

 

2 mål

 
 
 
 
 

 
 
 
 
 

 
 
 
 

Selvmål
  (mod Holland)
  (mod Argentina)

Mediedækning

Danmark 
På dansk tv blev kampene fra VM i fodbold 2010 vist på flere af DRs kanaler, TV2 og Canal 9

Dommere

Se også 
 Spillertrupper under VM i fodbold 2010

Eksterne henvisninger 

 FIFA.com 2010 hjemmeside 
 Værtsnationens officielle 2010 hjemmeside
Jan Kleyna

Jan Kleyna (født den 14. maj 1970) er en britisk astronom som arbejder på University of Hawaii Institut for astronomi. Hans primære interesse er indenfor galaksedynamik og han har sammen med David C. Jewitt arbejdet med at udvikle koder til real-time opdagelse af bevægelige objekter såsom jovianske satelitter. Han har ligeledes været med til at opdage flere af Saturns måner.

Astronomer fra Storbritannien